CELEX: 62009CA0523
Language: mt
Date: 2011-07-07 00:00:00
Title: Kawża C-523/09: Sentenza tal-Qorti tal-Ġustizzja (Il-Ħames Awla) tas- 7 ta’ Lulju 2011 (talba għal deċiżjoni preliminari ta’ Tartu Ringkonnakohus — Ir-Repubblika tal-Estonja) — Rakvere Piim AS, Maag Piimatööstus AS vs Veterinaar- ja Toiduamet ( “Politika agrikola komuni — Miżati relatati ma’ spezzjonijiet u kontrolli sanitarji tal-produzzjoni tal-ħalib” )

10.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/7
            
         Sentenza tal-Qorti tal-Ġustizzja (Il-Ħames Awla) tas-7 ta’ Lulju 2011 (talba għal deċiżjoni preliminari ta’ Tartu Ringkonnakohus — Ir-Repubblika tal-Estonja) — Rakvere Piim AS, Maag Piimatööstus AS vs Veterinaar- ja Toiduamet
   (Kawża C-523/09) (1)
   
   (Politika agrikola komuni - Miżati relatati ma’ spezzjonijiet u kontrolli sanitarji tal-produzzjoni tal-ħalib)
   2011/C 269/11
   Lingwa tal-kawża: l-Estonjan
   
      Qorti tar-rinviju
   
   Tartu Ringkonnakohus
   
      Partijiet fil-kawża prinċipali
   
   
      Rikorrenti: Rakvere Piim AS, Maag Piimatööstus AS
   
      Konvenut: Veterinaar- ja Toiduamet
   
      Suġġett
   
   Talba għal deċiżjoni preliminari — Tartu Ringkonnakohus — Interpretazzjoni tal-Artikoli 26 u 27 u tal-Annessi IV u VI tar-Regolament (KE) Nru 882/2004 tal-Parlament Ewropew u tal-Kunsill, tad-29 ta’ April 2004, dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (ĠU Edizzjoni Speċjali bil-Malti, Kapitolu 3, Vol. 45, p. 200) — Kalkolu tal-miżati miġbura għall-finijiet tal-kontrolli uffiċjali tal-produzzjoni tal-ħalib — Ġbir ta’ miżati ekwivalenti għall-ammonti tar-rati minimi applikabbli skont ir-regolament, iżda ogħla mill-infiq attwali sostnut mill-awtoritajiet kompetenti għall-kontrolli uffiċjali
   
      Dispożittiv
   
   L-Artikolu 27(3) u (4) tar-Regolament (KE) Nru 882/2004 tal-Parlament Ewropew u tal-Kunsill, tad-29 ta’ April 2004, dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali, għandu jiġi interpretat fis-sens li jippermetti lil Stat Membru, mingħajr ma jkollu għalfejn jadotta miżura ta’ applikazzjoni nazzjonali, jimponi miżati skont ir-rati minimi previsti fis-Sezzjoni B tal-Anness IV tal-imsemmi regolament, minkejja li l-ispejjeż sostnuti mill-awtoritajiet kompetenti fir-rigward tal-ispezzjonijiet u kontrolli sanitarji previsti mill-imsemmi regolament huma inqas minn dawn ir-rati, meta r-rekwiżiti stabbiliti għall-applikazzjoni tal-Artikolu 27(6) tal-istess regolament ma jkunux sodisfatti.
   
      (1)  ĠU C 63, 13.03.2010.